ଭୁବନେଶ୍ବର, ମେ ୨୩ (ଲୋକାଲ ୱାୟାର) : ଆଉ ମାତ୍ର କେଇ ଘଣ୍ଟା ମଧ୍ୟରେ ପ୍ରକାଶ ପାଇବ ୨୦୧୯ ସାଧାରଣ ନିର୍ବାଚନର ଫଳାଫଳ । ତେବେ ସମ୍ଭାବ୍ୟ ଫଳାଫଳକୁ ନେଇ ଚା' ଖଟି, ପାର୍କ, କଲେଜ, ଅଫିସମାନଙ୍କରେ ଦେଖିବାକୁ ମିଳିଛି ରାଜନୈତିକ ଅଙ୍କକଷା ।
ସାଧାରଣ ଲୋକ ନିଜ ପସନ୍ଦର ପ୍ରାର୍ଥୀଙ୍କୁ ପ୍ରତିନିଧି ରୂପେ ଦେଖିବାକୁ ଖୁବ ଉତ୍ସାହିତ ।
ରାଜ୍ୟରେ ବିଜେଡି ସରକାର ଆସିବ ଓ କେନ୍ଦ୍ରରେ ନରେନ୍ଦ୍ର ମୋଦିଙ୍କ ସରକାର ଆସିବ ବୋଲି ଲାଗୁଛି, କାରଣ ବିଜେପି ଏଥର ବହୁତ ଭଲ ଭଲ ପ୍ରାର୍ଥୀଙ୍କୁ ଚୟନ କରିଛି ତେଣୁ ବିଜେଡିର ସାଂସଦଙ୍କ ସଂଖ୍ୟା ହ୍ରାସ ପାଇ ବିଜେପିର ସାଂସଦଙ୍କ ସଂଖ୍ୟା ବଢିପାରେ ତେବେ ସରକାର ବଦଳିବା ଦରକାର ବୋଲି ଉତ୍କଳ ବିଶ୍ବବିଦ୍ୟାଳୟର ସ୍ନାତକୋତ୍ତର ଛାତ୍ରୀ ସୁଚିସ୍ମିତା ସାହୁ କହିଛନ୍ତି ।
ରେଭେନ୍ସା ବିଶ୍ବବିଦ୍ୟାଳୟ ବିବିଏ ବିଭାଗ ଛାତ୍ର ଚନ୍ଦନ ମିଶ୍ରଙ୍କ ମତରେ, ବିଜେଡି ସରକାର କରିବ । କାରଣ ନବୀନ ସରକାରଙ୍କ ସହ ପ୍ରତଦ୍ବନ୍ଦ୍ବିତା କରିବା ପାଇଁ ଏଯାବତ କୌଣସି ଦଳ ଶାସନକୁ ଆଗେଇ ପାରିନି କାରଣ ନବୀନ ବାବୁ ଓଡିଶାବାସୀଙ୍କ ପାଇଁ ବହୁ ଉନ୍ନତିମୂଳକ କାର୍ଯ୍ୟ କରିଛନ୍ତି, ବିଜେପି ଏଯାବତ ରାଜ୍ୟରେ କୌଣସି ସେପରି ଦୃଷ୍ଟାନ୍ତମୂଳକ କାର୍ଯ୍ୟ କରିନାହିଁ । କେବଳ ତାଙ୍କର ପ୍ରତିନିଧିମାନଙ୍କର ନୂଆ ଚେହେରା ରହିଛି ।
କେନ୍ଦ୍ରରେ ବିଜେପି ଓ କଂଗ୍ରେସ ମଧ୍ୟରେ ପ୍ରତିଦ୍ୱନ୍ଦ୍ବିତା ଦେଖିବାକୁ ମିଳିବ । ଯେହେତୁ କଂଗ୍ରେସରେ କେହି ଆଖିଦୃଶିଆ ପ୍ରତିନିଧି ନାହାନ୍ତି ତେଣୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ସମର୍ଥକ ବେଶି।
ତେବେ ତାଙ୍କର ଗୁଡିଏ ପଦକ୍ଷେପ ଯେପରିକି ଜିଏସଟି, ବିମୁଦ୍ରୀକରଣକୁ ପ୍ରଥମେ ଲୋକେ ବିରୋଧ କରିଥିଲେ ଏବେ ତାର ସୁବିଧା ବୁଝିପାରିଛନ୍ତି ତେଣୁ କେନ୍ଦ୍ରରେ ପଦ୍ମ ଫୁଟିବା ସହ ରାଜ୍ୟରେ କଣ ହେବ କିଛି କହି ହେଉନି । ତଥାପି ମୁଁ ଚାହେଁ କଂଗ୍ରେସ ଆସୁ ହେଲେ ଫଳାଫଳ ବିଜେଡ଼ି ସପକ୍ଷରେ ବି ରହିପାରେ କିଟର ଇଞ୍ଜିନିୟରିଂ ବିଭାଗର ଛାତ୍ର ରିତେଶ ଶର୍ମାଙ୍କ ମତାମତ ।
କେନ୍ଦ୍ରରେ ନରେନ୍ଦ୍ର ମୋଦି ସରକାର ଗଠନ କରିବେ ବୋଲି ଲାଗୁଛି । କାରଣ ତାଙ୍କ ବିକଳ୍ପ ଆଉ କେହି ନାହାନ୍ତି । ତେବେ ରାଜ୍ୟରେ ବିଜେଡ଼ି ସରକାର ଆସିପାରେ । ହୁଏ ତ ଲୋକଙ୍କ ଚୟନ ଆଶ୍ଚର୍ଯ୍ୟଜନକ ବି ହୋଇପାରେ ବୋଲି ବିର୍ଲା ଗ୍ଲୋବାଲ ବିଶ୍ବବିଦ୍ୟାଳୟର ୨ୟ ବର୍ଷ ଛାତ୍ର ଅମ୍ବରୀଶ ପ୍ରଧାନଙ୍କ ଆକଳନ ।
ରେଭେନ୍ସା ବିଶ୍ବବିଦ୍ୟାଳୟର ଓଡିଆ ବିଭାଗ ଛାତ୍ର ବିଶ୍ବଜିତ ମହାନ୍ତିଙ୍କ ମତରେ ରାଜ୍ୟରେ ବିଜେଡ଼ି ସରକାର ଛଡା ଅନ୍ୟ ଗତି ନାହିଁ । କାରଣ ନବୀନ ସରକାର ରାଜ୍ୟରେ ଗରିବମାନଙ୍କ ସହିତ ମହିଳାମାନଙ୍କ ପାଇଁ ବହୁ ଉନ୍ନତିମୂଳକ ପଦକ୍ଷେପ ନେଇଛନ୍ତି । ତେବେ କେନ୍ଦ୍ରରେ ଗୁଡିଏ ଭୁଲ ପଦକ୍ଷେପ ନିଆଯାଇଛି ଯାହା ଆଜି ଯାଏଁ ଲୋକଙ୍କ ମଧ୍ୟରେ ବିଭ୍ରାନ୍ତିକର ପରିସ୍ଥିତି ସୃଷ୍ଟି କରିଛି।
ହାଇଦ୍ରାବାଦ ବିଶ୍ୱବିଦ୍ୟାଳୟର ଛାତ୍ର କମଲେଶ ମହାନ୍ତିଙ୍କ ମତରେ,କେନ୍ଦ୍ରରେ ନରେନ୍ଦ୍ର ମୋଦି ଆସିବା ନିଶ୍ଚିତ, କାରଣ ବହୁତ ଗୁଡିଏ ପ୍ଳାନ ଓ ପଲିସି ଲୋକଙ୍କ ପାଇଁ କରିଛନ୍ତି ।
ସେହିଭଳି ରାଜ୍ୟରେ ନବୀନ ସରକାର ମଧ୍ୟ ଉନ୍ନତିମୂଳକ କାର୍ଯ୍ୟ କରିଛନ୍ତି ବୋଲି ମନେ ହୁଏ ।
କେନ୍ଦ୍ରର ମନ୍ତ୍ରୀମାନେ କେବଳ ନିର୍ବାଚନ ଆସିଲେ ହିଁ ଓଡିଶା ଗସ୍ତରେ ଆସନ୍ତି । ଅନ୍ୟବେଳେ ତାଙ୍କର ଦେଖା ମିଳିବ କଷ୍ଟକର । ଓଡିଶାର ଉନ୍ନତି ଛାଡି ଫିଲ୍ମ ଭାଷଣବାଜି କରିଥାନ୍ତି ।
ନବୀନ ବାବୁ ପଞ୍ଚମ ଥର ପାଇଁ ନିଶ୍ଚିତ ସରକାର ଗଢିବେ, କାରଣ ସେ ସଦାସର୍ବଦା ଓଡିଶା ତଥା ଓଡିଶାବାସୀଙ୍କ ଉନ୍ନତି କରି ଆସିଛନ୍ତି ବୋଲି ରେଭେନ୍ସା ବିଶ୍ବବିଦ୍ୟାଳୟର ଓଡିଆ ବିଭାଗ ଛାତ୍ରୀ ପିଙ୍କି ଚକ୍ରବର୍ତ୍ତୀ କହିଛନ୍ତି ।
ଉତ୍କଳ ବିଶ୍ବବିଦ୍ୟାଳୟ ଦ୍ବିତୀୟ ବର୍ଷ ଛାତ୍ର ପ୍ରିୟରଞ୍ଜନ ବେହେରା କହିଛନ୍ତି, ରାଜ୍ୟ ଓ କେନ୍ଦ୍ରରେ ମୋଦି ସରକାର ଆସିବେ, କାରଣ ପରିବର୍ତ୍ତନ ଦ୍ବାରା ହିଁ ଉନ୍ନତି ସାଧିତ ହୋଇପାରିବ, ଯେଉଁଠି ପରିବର୍ତ୍ତନ ନାହିଁ ସେଠାରେ ଉନ୍ନତି ଝୁଲା ଅବସ୍ଥାରେ ଅଛି ବୋଲି କୁହାଯାଇପାରେ ।
କେନ୍ଦ୍ରରେ ନରେନ୍ଦ୍ର ମୋଦି ଆସିବା ସ୍ବାଭାବିକ। ତେବେ ରାଜ୍ୟରେ ନବୀନ ସରକାର ଆସିବେ କାରଣ ଏଠାରେ ଗରିବ ଲୋକଙ୍କୁ ସବୁପ୍ରକାର ସାହାଯ୍ୟ ସେ ଯୋଗାଇଦେଉଛନ୍ତି ବୋଲି ସିପେଟର ପୂର୍ବତନ ଛାତ୍ରୀ ମନିଶା ପ୍ରିୟଦର୍ଶିନୀଙ୍କ ମତ ।
ଭୁବନେଶ୍ବରର ପ୍ରମୁଖ ପାର୍କର ବରିଷ୍ଠ ପ୍ରାତଃ ଭ୍ରମଣକାରୀ ଭୁବନାନନ୍ଦ କାନୁନଗୋଙ୍କ ମତରେ,ରାଜ୍ୟରେ ବିଜେଡ଼ି-ବିଜେପି ହୁଏ ତ ମିଳିତ ସରକାର ଗଠନ କରିପାରନ୍ତି ।
ଭୁବନେଶ୍ବରରେ ଅପରାଜିତା ଷଡଙ୍ଗୀ ଆସିବେ ଓ କେନ୍ଦ୍ରରେ ନରେନ୍ଦ୍ର ମୋଦି ପୁଣି ପ୍ରଧାନମନ୍ତ୍ରୀ ହେବେ ।
କର୍ମଜୀବୀ ରାକେଶ ନାୟକ କହିଛନ୍ତି, କେନ୍ଦ୍ରରେ ନରେନ୍ଦ୍ର ମୋଦୀଙ୍କ ବିକଳ୍ପରେ ସେଭଳି କେହି ଆଖିଦୃଶିଆ ତୁଙ୍ଗ ନେତା ନାହାନ୍ତି । ସେହିପରି ରାଜ୍ୟରେ ନବୀନ ପଟ୍ଟନାୟକଙ୍କ ବିକଳ୍ପ ସରକାର କେହି ନାହାନ୍ତି । ରାଜ୍ୟରେ ହୋଇଥିବା ପ୍ରାକୃତିକ ଦୁର୍ବିପାକ ଫନି ସମୟରେ ବହୁତ ଜୀବନକୁ ସୁରକ୍ଷା ଦେଇ ନବୀନ ତାଙ୍କ ଦକ୍ଷତାର ପୁଣି ପ୍ରମାଣ ଦେଇଛନ୍ତି ।
କେନ୍ଦ୍ରରେ ମୋଦିଙ୍କ ବ୍ୟତୀତ କେହି ଯୋଗ୍ୟ ପ୍ରତିନିଧି ନାହାନ୍ତି । କିନ୍ତୁ ରାଜ୍ୟରେ ନବୀନ ସରକାର ଆଗାମୀ ଦିନରେ ମଧ୍ୟ ଆସିବେ । ହେଲେ ଅଧିକାଂଶ ଯୁବପିଢିଙ୍କୁ ସୁଯୋଗ ମିଳିଲେ ଭଲ ହୁଅନ୍ତା ବୋଲି କର୍ମଜୀବୀ ମହିଳା ଗୀତାଞ୍ଜଳି ମହାନ୍ତି କହିଛନ୍ତି ।
କେନ୍ଦ୍ରରେ ନରେନ୍ଦ୍ର ମୋଦି ଦେଶର ପ୍ରକୃତ ରକ୍ଷକ କହିଲେ ଭୁଲ ହେବନି । ସେ ଯଦି ଶାସନକୁ ନ ଆସନ୍ତି ତେବେ ଅନ୍ୟ ଦେଶମାନେ ଆମକୁ ଆକ୍ରମଣ କରିବାକୁ ସାହସ କରିବେ ।
ସେହିପରି ରାଜ୍ୟରେ ନବୀନ ସରକାର ବହୁତ ଗୁଡିଏ ଜନହିତକର ଯୋଜନା କରିଛନ୍ତି ଯାହାର ସୁବିଧା ଲୋକ ପାଇଛନ୍ତି । ତେଣୁ ରାଜ୍ୟରେ ବିଜେଡ଼ି ଆସିବା ସ୍ବାଭାବିକ ବୋଲି କର୍ମଜୀବୀ ଗୌର ପ୍ରସାଦ ମହାନ୍ତି କହିଛନ୍ତି ।
ନବୀନବାବୁ ଆମକୁ ଜନ୍ମ ଠାରୁ ମୃତ୍ୟୁ ପର୍ଯ୍ୟନ୍ତ ବିଭିନ୍ନ ଉନ୍ନତିମୂଳକ ଯୋଜନା ମାଧ୍ୟମରେ ସାହାଯ୍ୟ କରିଆସିଛନ୍ତି । ଆମ ଘର ନିକଟରେ ବହୁ ବରିଷ୍ଠ ନାଗରିକ ବାର୍ଦ୍ଧକ୍ୟ ଭତ୍ତାର ସୁବିଧା ପାଇପାରିଛନ୍ତି ।
ରାଜ୍ୟ ସରକାର ଜନସାଧାରଣଙ୍କ ପାଇଁ ବହୁତ କାର୍ଯ୍ୟ କରୁଛନ୍ତି । ତେଣୁ ରାଜ୍ୟରେ ବିଜେଡ଼ି ଆସିବ ବୋଲି ୬୫ ବର୍ଷର ବରିଷ୍ଠ ନାଗରିକ କାମିନୀ ଖଟୁଆ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
